钦定古今图书集成/明伦汇编/氏族典/第463卷 > 《廖用贤尚友录》 > 傅縡
## 钦定古今图书集成/明伦汇编/氏族典/第463卷 > 《廖用贤尚友录》 > 傅縡

按《陈书傅縡传》，“縡字宜事，北地灵州人也。父彝，梁临
沂令。縡幼聪敏，长好学。梁太清末，南奔避难。王琳闻
其名，引为府记室。琳败，随琳将孙玚还都，世祖召为
撰史学士。后主即位，迁秘书监，掌诏诰。縡为文典丽，
性又敏速，虽军国大事，下笔辄成，甚为后主所重。然
负才使气，陵侮人物，朝士多衔之。”施文庆等谮縡受
高丽使金，下狱。縡素刚，因愤恚，乃于狱中上书，后主
大怒，遂赐死。